Copyright: © Kaarina Hyv”nen


Help Contents
MOT Teräs 1.0a

Teräsalan suomi-englanti-sanakirja

Yleistä MOT Sanakirjastosta

MOT Teräs 1.0a

Tekijät

Lyhenteet ja merkinnät

Kielioppitietoa


Yleistä MOT Sanakirjastosta

MOT Sanakirjasto on Kielikone Oy:n kehittämä elektroninen sanakirjasto. Tuotekonseptin perusidea on tarjota käyttäjälle laaja valikoima laadukkaita sekä yleiskielen että erikoisalojen sanakirjoja ja yksi selkeä käyttöliittymä, jolla voi käyttää ja ylläpitää tarpeitaan vastaavaa elektronista sanakirjastoa.

Osa MOT Sanakirjaston sanakirjoista on Kielikone Oy:n itse teettämiä ja osa usein myös kirjamuodossa julkaistuja teoksia, jotka Kielikone on lisensoinut. Kaikille MOT Sanakirjastoon valituille sanakirjoille on yhteistä korkea kielellinen laatu: ne ovat alan asiantuntijoiden laatimia ja sisältävät usein runsaasti tärkeää kielioppitietoa.

Itse teettämiemme sanakirjojen toimituksellisista ratkaisuista vastaamme tietysti itse. Kielikoneen periaatteena on tuottaa luotettavia sanakirjoja, jotka antavat kielestä mahdollisimman monipuolisen ja ajankohtaisen kuvan. Niinpä mukaan on otettu myös alatyylin sanoja ja ajan hengen mukaisesti seksistisille vastineille pyritään antamaan myös neutraalimpia vaihtoehtoja.

Lisensoitujen sanakirjojen sekä muoto että sisältö ovat sanakirjojen tekijöiden käsialaa, joten niiden ansioista tai puutteista emme ota kunniaa emmekä kanna vastuuta.

Pyrimme kehittämään MOT Sanakirjastoa jatkuvasti. Otamme palautetta vastaan mielellämme. Omiin sanakirjoihimme kohdistuvat kommentit otamme huomioon omassa tuotekehitystyössämme; lisensoituja sanakirjoja koskevat toimitamme edelleen niiden tekijöille.


MOT Teräs 1.0a

MOT Teräs on Rautaruukki Oy:ssä vuosina 1995-1997 laadittu kaksikielinen teräsalan sanakirja. Se sisältää teräsalan erikoissanaston lisäksi myös paljon yleishyödyllistä sanastoa, kuten esimerkiksi terästeollisuuden valmistusprosessisanastoa, tuotteisiin ja niiden ominaisuuksiin liittyvää sanastoa, laatusanastoa, talous- ja kirjanpitosanastoa sekä tietotekniikan sanastoa. Aineisto sisältää myös tietoa sanojen käyttöyhteyksistä sekä hyödyllisiä sanontoja. MOT Teräksessä on yhteensä noin 13 600 hakusanaa.

Sanakirjaa kehitetään Rautaruukilla jatkuvasti ja seuraavaksi siihen lisätään terästeollisuuden jatkojalostus- ja ympäristönsuojelusanastoa.


Tekijät

Maija Räsänen

Aineiston on tarkistanut David Porter, PhD.


Lyhenteet ja merkinnät

~	hakusanan korvaava merkki

a	adjektiivi

Am	Amerikanenglanti

Br	Britannianenglanti

d	adverbi

pl	monikko

s	substantiivi

U	uncountable-substantiivi

v	verbi


Kielioppitietoa

MOT Teräs sisältää myös hyödyllistä kielioppitietoa. Hakusanoista ilmoitetaan perusmuoto ja useimmista ilmoitetaan sanaluokka. Sen lisäksi löydät sanakirjasta seuraavat sanaluokkakohtaiset tiedot:

substantiivit

* englannin substantiivien  epäsäännölliset monikkomuodot
(modulus, moduli)
* englannin substantiivien valenssiprepositioita
(kamppailu jostakin - struggle for something)

* englannin uncountable-substantiivit on merkitty lyhenteellä U. Uncountable-substantiivit ovat jaottomia substantiiveja, esimerkiksi ainesanoja tai ominaisuutta kuvaavia substantiiveja, joiden yhteydessä ei käytetä epämääräistä artikkelia.
(water, power, waviness)

adjektiivit

* epäsäännölliset vertailumuodot (good, better, best)

verbit

* englannin epäsäännöllisesti taipuvien verbien taivutusmuodot
(keep,  kept, kept)
* tavallisimpia valenssiprepositioita (adapt to something)

Lisäksi tarvittaessa ilmoitetaan hakusanasta tai sen vastineesta seuraavat tiedot:

* käyttöala (valssaamotermi)
* kielialue (Br, Am)